title: 为什么部分政府不愿予民间慈善组织的成立以便利？
desc: 或者应该问他们是以什么借口阻止民间慈善组织的成立？
topic: 非政府组织（NGO）
content: 子路为蒲宰，为水备，与其民修沟渎以民之劳烦苦也，人与之一箪食，一壶浆。孔子闻之，使子贡止之，子路忿不悦，往见孔子曰：由也以暴雨将至，恐有水灾，故与民修沟洫以备之。而民多匮饿者，是以箪食壶浆而与之。夫子使赐止之，是夫子止由之行仁也。夫子以仁教而禁其行，由不受也。孔子曰：汝以民为饿也，何不白于君，发仓廪以赈之，而私以尔食馈之，是汝明君之无惠，而见己之德美矣。汝速已则可，不则，汝之见罪必矣。
answerer_tags: 梦里字谜：大于等于根号10除以根号11。答案是涯。